paragraph_text: ZOD provodi obuku i pripadnika drugih grana OSRH-a, a na području obuke surađuje s HVU-om. ZOD provodi i 50-ak tečajeva od kojih velika većina tečajeva ima selekcijski karakter. Riječ je o tečajevima o temeljnoj vojnoj obuci, za razvoj temeljnih sposobnosti vođenja, i temeljni tečaj rukovanja osobnim vatrenim naoružanjem. U sklopu specijalističke vojne obuke provodi obuku i tečajeve u svim borbenim i rodovima borbene potpore. Veliki broj tečajeva provodi u sklopu funkcionalne obuke. U našem Odsjeku za obuku i doktrinu svaki rod ima svoje stručnjake koji u svakom trenutku mogu odgovoriti na pitanja o razvoju roda bilo da je riječ o ljudskom, materijalnom, obučnom ili doktrinarnom potencijalu.